روحی بانو

روحی بانو (پیدائش: 10 اگست 1951ء— وفات: 25 جنوری 2019ء) پاکستان کی مشہور اداکارہ تھیں۔ وہ 1970ء اور 1980ء کے عشروں میں پاکستان ڈراموں کی مقبول ترین اداکارہ تھیں۔ وہ کرن کہانی، زرد گلاب اور دروازہ میں  اپنے کرداروں کے حوالے سے جانی جاتی ہیں۔

ذاتی زندگی   
روحی بانو 10 اگست 1951ء کو کراچی میں پیدا ہوئیں ۔ اُن کے والد طبلہ نواز استاد اللہ رکھا تھے اور ہندوستانی موسیقار ذاکر حسین کی سوتیلی بہن تھیں ۔ روحی بانو دو دفعہ شادی کے بندھن میں بندھیں ۔

کیریئر 
روحی بانو نے گورنمنٹ کالج لاہور سے نفسیات میں ماسٹر کی ڈگری حاصل کرنے کے دوران ٹی وی پر کام کرنا شروع کیا۔  روحی بانو ٹی وی کی اولین اداکاروں میں سے ایک ہیں اور ایک رائے کے مطابق "روحی بانو نے پاکستان میں ٹی وی انڈسٹری کی پیدائش کی گواہ ہیں"۔

روحی بانو 1970ء سے 1980ء کے عشرے تک کرن کہانی، زرد گلاب، دروازہ اور دیگر بے شمار مقبول ڈراموں میں بطور یادگاری کردار کام کیا۔ ان کے کل ڈراموں کی تعداد 150 کے قریب ہے۔  1981ء میں حکومت پاکستان کی جانب سے اُنہیں صدارتی تمغائے حسن کارکردگی سے نوازا گیا۔ انھیں پی ٹی وی کی طرف سے نگار ایوارڈ بھی ملا۔ اس کے علاوہ گریجویٹ ایوارڈ، لکس لائف ٹائم اچیومنٹ ایوارڈ بھی ملا۔

ایوارڈ اور اعزازات 
 1981 میں صدر پاکستان کی طرف سے تمغائے حسن کارکردگی
 پی ٹی وی ایوارڈ
 نگار ایوارڈ
 گریجویٹ ایوارڈ
 لکس اسٹائل ایوارڈ (لائف ٹائم اچیومنٹ ایوارڈ)

وفات 
2005ء میں روحی بانو کے 20 سالہ بیٹے کو کسی نے قتل کر دیا تھا، جس کے باعث وہ اپنا ذہنی توازن کھو بیٹھیں۔ طویل علالت کے بعد وہ کئی بار عوام میں سامنے تو آئیں مگر اپنی اِسی کیفیت کے سبب زیادہ دیر عوام سے دور ہی رہیں۔ 

15 جنوری 2019ء کو اُنہیں طبیعت ناساز ہونے کے بعد وینٹی لیٹر پر لگا دیا گیا جہاں 10 دن کے بعد وہ استنبول کے ایک مقامی ہسپتال میں 25 جنوری 2019ء کو انتقال کرگئیں۔

حوالہ جات 

1951ء کی پیدائشیں
2019ء کی وفیات
بیسویں صدی کی پاکستانی اداکارائیں
پاکستانی اداکارائیں
پی ٹی وی اعزاز یافتہ
تمغائے حسن کارکردگی وصول کنندگان
فضلا گورنمنٹ کالج یونیورسٹی لاہور
کراچی کی شخصیات
نگار اعزاز جیتنے والی شخصیات
وفیات بسبب گردی کمزوری
اکیسویں صدی کی پاکستانی اداکارائیں
پاکستانی فلمی اداکارائیں
پاکستانی ٹیلی ویژن اداکارائیں
پنجابی شخصیات
اردو سنیما میں اداکارائیں
ہم ایوارڈز جیتنے والی شخصیات
پاکستانی ماڈل خواتین